আর উঠতি পথ বলে এ সামান্য রাস্তা পার হয়ে ব্যান ইনজিয়ার কোম্পানির হেডকোয়ার্টাসে পৌঁছিতে আমাদের প্রায় দেড় ঘন্টা সময় অতিবাহিত হল। পাহাড়ের উপর দিয়ে গাড়ি নিয়ে ওঠা যদিও আমার জন্য নুতন অভিজ্ঞতা নয়। কিন্তু এ স্থানের উঁচু উঁচু পাহাড় বেয়ে ওঠার দৃশ্য সত্যিই চমৎকার! দুইটি পাহাড় শ্রেণির মধ্যবর্তী উপত্যকায় একটি ছোট পাহাড়ী ঝরনাতুল্য নদীকে কেন্দ্র করে গড়ে উঠেছে মানুষের বসতি। পাহাড়গুলো অত্যন্ত উর্বর। সব পাহাড়ের গায়েই ফসলের ক্ষেত। পড়ন্ত বেলায় পাহাড়ের গায়ে ফসলের ক্ষেতে রোদ পড়ে একটি অপরূপ দৃশ্যের সৃষ্টি করেছিল যা চোখে না দেখলে বিশ্বাস করার মতো নয়।